送能上人參源禪師
作者：釋德洪
朝代：宋

paragraphs: 我昔游東吳，曾過南山寺。
一識山中人，知是黄龍子。
超然精悍姿，曉日出塵滓。
坐令平生懷，未吐心已死。
别來今十載，歲月乃如此。
近聞歸南都，老色更豐美。
遥知君見時，機妙乳生水。
道眼真鵝王，揀辨不容擬。
應怪納飯師，趕逐倒脱履。
萬象爭驚吁，虚空笑啓齒。
却歸下板頭，破衲蒙凍耳。
他日重相逢，煩君再指似。